stanford-oval/wikipedia huggingface dataset:
เอ็ดวัด มุงก์
ผลงาน

เสียงกรีดร้อง เป็นผลงานที่มีชื่อเสียงโด่งดังที่สุดของมุงก์และเป็นหนึ่งในภาพจิตรกรรมที่คนจดจำมากที่สุดรูปหนึ่งในกระแสศิลปะสำแดงพลังอารมณ์ มุงก์วาดภาพด้วยสีสันที่ฉูดฉาดและรูปแบบง่าย ๆ แต่สื่อได้ถึงจิตวิญญาณ แสดงอารมณ์ด้วยภาพใบหน้าที่เจ็บปวด
มุงก์ได้เขียนคำอธิบายรูปนี้ไว้ว่า "ขณะที่ผมเดินอยู่บนท้องถนนกับเพื่อนทั้งสองในตอนพระอาทิตย์อัสดง ทันใดนั้นท้องฟ้าเปลี่ยนเป็นสีแดงดุจเลือด ผมหยุดนิ่งและโน้มตัวไปยังขอบรั้ว รู้สึกถึงความเหน็ดเหนื่อยที่ไม่อาจบรรยายได้ เปลวเพลิงสีเลือดทอดข้ามฟยอร์ดสีดำ เพื่อนของผมยังคงเดินต่อไป ผมยังคงอยู่เบื้องหลัง สั่นสะท้านด้วยความกลัว ทันใดนั้นผมก็ได้ยินเสียงกรีดร้องอันไม่มีที่สิ้นสุดของธรรมชาติ" เสียงกรีดร้อง (ค.ศ. 1893)
เสียงกรีดร้อง ประกอบด้วยผลงานทั้งหมด 4 ชิ้น เป็นงานจิตรกรรม (เขียนใน ค.ศ. 1893, 1895 และ 1910) และภาพพิมพ์หิน (ค.ศ. 1895) ฉบับที่วาดใน ค.ศ. 1910 ถูกลักลอบขโมยไปใน ค.ศ. 2004 และพบอีกครั้งใน ค.ศ. 2006 ภาพยังคงสภาพค่อนข้างสมบูรณ์ ภาพวาดฉบับ ค.ศ. 1895 ขายไปในงานประมูลภาพเมื่อวันที่ 2 พฤษภาคม ค.ศ. 2012 ที่ผ่านมา ด้วยราคา 119,922,500 ดอลลาร์สหรัฐ
| ด ค กลัทธิประทับใจยุคหลัง |
| --- | --- |
ขบวนการใน คริสต์ศตวรรษที่ 19:  ลัทธิประทับใจใหม่   วิภาคนิยม  ลัทธิผสานจุดสี  คตินิยมเส้นกั้นสี  กลุ่มนาบี  ศิลปะสังเคราะห์นิยม  ลัทธิสัญลักษณ์นิยม  นวศิลป์ 
จิตรกร:  อ็องรี รูโซ  เอ็ดวัด มุงก์  ปอล เซซาน  ปอล โกแก็ง  อ็องรี เดอ ตูลูซ-โลแทร็ก  ออดีลง เรอดง  ฌอร์ฌ-ปีแยร์ เซอรา  ปอล ซีญัก  ฟินเซนต์ ฟัน โคค 
ขบวนการใน คริสต์ศตวรรษที่ 20:  คติโฟวิสต์  กลุ่มบรึคเคอ  กลุ่มเบลาเออไรเทอร์  ลัทธิสำแดงพลังอารมณ์แนวนามธรรม  ลัทธิบาศกนิยม 
จิตรกร:  อ็องรี มาติส  อ็องเดร เดอแร็ง  แอนสท์ ลูทวิช เคียร์ชเนอร์  คาร์ล ชมิดท์-รอทท์ลุฟฟ์  วาซีลี คันดินสกี  ฟรันซ์ มาร์ค  ปาโบล ปีกัสโซ  ฌอร์ฌ บรัก 
งานแสดงศิลปะ:  สมาคมศิลปินอิสระ  Les XX  The Volpini Exhibition, 1889  Le Barc de Boutteville  La Libre Esthétique  Ambroise Vollard  Salon d'Automne 
นักวิจารณ์ศิลปะ:  เฟลิกซ์ เฟเนอง  อาลแบร์ โอรีเย 
 ดูเพิ่ม จิตรกรลัทธิประทับใจยุคหลัง จิตรกรรมลัทธิประทับใจยุคหลัง ลัทธิประทับใจ นวยุคนิยม ศิลปะสมัยใหม่ ลัทธิการแยกตัว
แอลี แอแซดอฟ

| แอลี แอแซดอฟ |
| --- | --- |
Əli Əsədov
แอแซดอฟ ในปี 2022

นายกรัฐมนตรีอาเซอร์ไบจาน คนที่ 10
อยู่ในวาระ
เริ่มดำรงตำแหน่ง  8 ตุลาคม 2562 (รักษาการ: 14–16 กุมภาพันธ์ 2567)
ประธานาธิบดี: อิลฮัม แอลีเยฟ
ก่อนหน้า: Novruz Mammadov
 
ข้อมูลส่วนบุคคล
เกิด:  (1956-11-30) 30 พฤศจิกายน ค.ศ. 1956 (67 ปี) นาคีชีวัน สาธารณรัฐสังคมนิยมโซเวียตอาเซอร์ไบจาน สหภาพโซเวียต (นาคีชีวัน อาเซอร์ไบจานปัจจุบัน)
พรรคการเมือง: New Azerbaijan Party
คู่สมรส: ซามิรา อาซาดอวา
บุตร: 2

แอลี แอแซดอฟ (อาเซอร์ไบจาน: Əli Əsədov) เป็นนักการเมืองชาวอาเซอร์ไบจานปัจจุบันทำหน้าที่เป็นนายกรัฐมนตรีอาเซอร์ไบจานหลังจากที่เขาได้รับการแต่งตั้งให้ดำรงตำแหน่งในวันที่ 8 ตุลาคม ค.ศ. 2019 โดยประธานาธิบดีอิลฮัม แอลีเยฟ
แม่น้ำเวิลตาวา

| แม่น้ำเวิลตาวา |
| --- | --- |
แม่น้ำเวิลตาวาช่วงที่ไหลผ่านกรุงปราก
ที่ตั้ง
ประเทศ:  เช็กเกีย
แคว้น: เซาท์โบฮีเมีย เซนทรัลโบฮีเมีย
นคร: แช็สแกบูแยโยวิตแซ ปราก
ลักษณะทางกายภาพ

ต้นน้ำ: แชร์นีโปโตก [cs]
 • ตำแหน่ง: แชร์นาโฮรา ป่าโบฮีเมีย
 • พิกัด: 48°58′29″N 13°33′39″E﻿ / ﻿48.97472°N 13.56083°E﻿ / 48.97472; 13.56083
 • ระดับความสูง: 1,172 เมตร (3,845 ฟุต)
 
ปากน้ำ: แม่น้ำเอ็ลเบอ
 • ตำแหน่ง: มแญ็ลญีก
 • พิกัด: 50°20′29″N 14°28′30″E﻿ / ﻿50.34139°N 14.47500°E﻿ / 50.34139; 14.47500
 • ระดับความสูง: 155 เมตร (509 ฟุต)
ความยาว: 430.3 กิโลเมตร (267.4 ไมล์)
พื้นที่ลุ่มน้ำ: 28,090 ตารางกิโลเมตร (10,850 ตารางไมล์)

อัตราการไหล:  
 • เฉลี่ย: 149.9 ลูกบาศก์เมตรต่อวินาที (5,290 ลูกบาศก์ฟุตต่อวินาที)
 
ลุ่มน้ำ
ลำดับแม่น้ำ: แม่น้ำเอ็ลเบอ→ ทะเลเหนือ
ลำน้ำสาขา:  
 • ซ้าย: แม่น้ำโอตาวา, แม่น้ำแบโรงกา
 • ขวา: แม่น้ำลุฌญิตแซ, แม่น้ำซาซาวา
เวิลตาวา (เช็ก: Vltava) หรือ ม็อลเดา (เยอรมัน: Moldau) เป็นแม่น้ำที่ยาวที่สุดในประเทศเช็กเกีย ไหลไปทางทิศตะวันออกเฉียงใต้ตามแนวป่าโบฮีเมีย แล้ววกขึ้นไปทางทิศเหนือผ่านภูมิภาคโบฮีเมีย ผ่านเมืองแช็สกีกรุมโลฟ นครแช็สแกบูแยโยวิตแซ และกรุงปราก และไปบรรจบกับแม่น้ำเอ็ลเบอที่เมืองมแญ็ลญีก โดยทั่วไปมักเรียกแม่น้ำสายนี้ว่า "แม่น้ำประจำชาติเช็กเกีย"
ศัพทมูลวิทยา

เชื่อกันว่าชื่อของแม่น้ำทั้งในภาษาเช็ก (Vltava) และภาษาเยอรมัน (Moldau) มีที่มาจากวลีในภาษาเจอร์แมนิกดั้งเดิมว่า *wilt ahwa ('น้ำป่า'; เทียบคำว่า aqua ในภาษาละติน) ใน อันนาเลสฟุลเดงเซ็ส (ค.ศ. 872) แม่น้ำสายนี้มีชื่อเรียกว่า Fuldaha ใน ค.ศ. 1113 ปรากฏชื่อเรียกว่า Wultha และใน ครอนิกาบอแอมอรูง (ค.ศ. 1125) ปรากฏชื่อเรียกในภาษาโบฮีเมีย (ภาษาเช็ก) เป็นครั้งแรกว่า Wlitaua
แอเรอ

| --- | --- |
Marstal, largest town on the island
ภูมิศาสตร์
ที่ตั้ง: ทะเลบอลติก
พิกัด: 54°53′N 10°20′E﻿ / ﻿54.883°N 10.333°E﻿ / 54.883; 10.333
พื้นที่: 88 ตารางกิโลเมตร (34 ตารางไมล์)
การปกครอง
 เดนมาร์ก
ประชากรศาสตร์
ประชากร: 6,669
ความหนาแน่น: 75.8/กม.2 (196.3/ตารางไมล์)
แอเรอ (เดนมาร์ก: Ærø) เป็นเกาะของประเทศเดนมาร์ก ตั้งอยู่ในทะเลบอลติก เมื่อวันที่ 1 มกราคม ค.ศ. 2006 ได้รวมกับเทศบาลเมืองแอเรอ เกาะมีประชากร 6,669 คน มีพื้นที่ 88 ตร.กม. (เทศบาลมีพื้นที่ 91 ตร.กม.) ชายหาดมีความยาว 167 เมตร
แอแลนาแห่งบัลแกเรีย

จักรพรรดินีแอแลนาแห่งเซอร์เบีย
จักรพรรดินีแอแลนาแห่งบัลแกเรีย (บัลแกเรีย: Елена, เซอร์เบีย: Јелена; ประมาณ ค.ศ. 1315 – 1374) ทรงเป็นเจ้าหญิงจากจักรวรรดิบัลแกเรียที่ 2 พระราชธิดาในสรัตซีมีร์ผู้ใช้อำนาจเด็ดขาดแห่งเกรินและเจ้าหญิงแกรัตซา แปตริตซา พระกนิษฐาในพระเจ้าซาร์อีวัน อาแลกซันเดอร์แห่งบัลแกเรีย โดยพระองค์อภิเษกสมรสกับพระมหากษัตริย์และในเวลาต่อมาพระจักรพรรดิแห่งเซอร์เบียสแตฟัน ดูชัน  (ครองราชย์ ค.ศ. 1331 – 1355)
เอร์เรเซเด มายอร์กา

ราชสโมสรกีฬามายอร์กา (สเปน: Real Club Deportivo Mallorca; กาตาลา: Reial Club Deportiu Mallorca) หรือเรียกว่า เรอัลมายอร์กา หรือ มายอร์กา เป็นสโมสรฟุตบอลในประเทศสเปน ตั้งอยู่ในเมืองปัลมา บนเกาะมาจอร์กา หมู่เกาะแบลีแอริก ก่อตั้งขึ้นในวันที่ 5 มีนาคม ค.ศ. 1916 ปัจจุบันพวกเขาลงเล่นอยู่ในลาลิกาโดยใช้บิซิตมายอร์กาเอสตาดิเป็นสนามเหย้า ซึ่งมีความจุ 23,142 ที่นั่ง
สโมสรมีจุดสูงสุดในช่วงปลายคริสต์ทศวรรษ 1990 และต้นคริสต์ทศวรรษ 2000 สโมสรได้อันดับที่สามในลาลิกาในฤดูกาล 1999 และ 2001 และชนะเลิศโกปาเดลเรย์ใน ค.ศ. 2003 หลังจากแพ้ในรอบชิงชนะเลิศใน ค.ศ. 1991 และ 1998 นอกจากนี้ มายอร์กายังเคยชนะเลิศซูเปร์โกปาเดเอสปัญญาใน ค.ศ. 1998 และรองชนะเลิศยูฟ่าคัพวินเนอร์คัพ 1999 ที่วิลลาพาร์กอีกด้วย
ตามธรรมเนียมของสโมสร มายอร์กาจะสวมเสื้อชุดเหย้าสีแดง กางเกงและถุงเท้าสีดำ
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ทีมสำรอง

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > อยู่ภายใต้สัญญา

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เกียรติประวัติ > การแข่งขันในประเทศ

โกปาเดลเรย์
ซูเปร์โกปาเดเอสปัญญา
เซกุนดาดิบิซิออน
เซกุนดาดิบิซิออน เบ
เกียรติประวัติ > การแข่งขันระดับทวีป

นูฟ่าคัพวินเนอร์คัพ
สถิติ > ทีม

อันดับที่ดีที่สุดในลาลิกา: อันดับที่สาม (1998–99, 2000–01)
ชนะในลาลิกาสูงสุด: 7–1 พบกับ เรเกรอาติโบเดอูเอลบา (เหย้า), 9 มีนาคม 2008
แพ้ในลาบิกาสูงสุด: 7–0 พบกับ [[อัตเลติโกมาดริด (เยือน), 7 กุมภาพันธ์ 1988
ประตูที่เร็วที่สุด: 22 วินาที -  ดานิ การ์ซิอา v Real Oviedo, 21 กุมภาพันธ์ 1999
ประตูสูงสุดในหนึ่งฤดูกาล: 69 (2007–08)
แหล่งข้อมูลอื่น

เอร์เรเซเด มายอร์กา ที่เฟซบุ๊ก
Official website (สเปน) (กาตาลา)
English website (อังกฤษ)
Futbolme team profile (สเปน)
| ด ค กผู้เล่นชุดปัจจุบันของเอร์เรเซเด มายอร์กา  |
| --- | --- |
 1 รายกอวิช  2 Nastasić  3 เอากุสทีนซ็อน  4 Ruiz de Galarreta  5 Hadžikadunić  6 Copete  7 Muriqi  8 Grenier  9 Abdón  10 Sánchez  11 มอร์ลาเนส  12 บาบา  13 Greif  14 Rodríguez  15 มาเฟโอ  16 Battaglia  17 Kadewere  18 กอสตา  19 อี  20 González  21 ราอีโย  22 Ángel  23 Amath  24 Valjent  29 Gayá  31 โรมัน  ลูนา  ผู้จัดการ: Aguirre 
| ด ค กลาลิกา |
| --- | --- | --- |
| สโมสรในฤดูกาล 2022–23 | อัลเมริอา · อัตเลติกเดบิลบาโอ · อัตเลติโกเดมาดริด · บาร์เซโลนา · เบติส · กาดิซ · เซลตาเดบิโก · ราโยบาเยกาโน · อัสปัญญ็อล · เอลเช · เรอัลมาดริด · เรอัลโซซิเอดัด · เซบิยา · เฆตาเฟ · ฌิโรนา · โอซาซูนา · บาเลนเซีย · มายอร์กา · เรอัลบายาโดลิด · บิยาร์เรอัล |  |
| สโมสรที่เคยอยู่ในลาลิกา | กรานาดา · เลบันเต · อาลาเบส · อัลบาเซเต · อัลโกยาโน · อาเด อัลเมริอา · อารีนัสเกซโช · อัตเลตีโกเตโตอูอัน · บูร์โกส · กัสเตยอน · กอมโปสเตลา · กอนดัล · กอร์โดบา · กุลตูรัลเลโอเนซา · เอวโรปา · เอซเตรมาดูรา · ฌิมนัสติก · เดปอร์ติโบลาโกรูญา · เอร์กูเลส · คาเอน · ลัสปัลมัส ·  เลกาเนส · เยย์ดา · เซเด โลโกรเญส · มาลากา · อูเอสกา · เซเป เมริดา · เรอัลมูร์เซีย · นูมันเซีย · เรอัลโอบิเอโด · ปอนเตเบดรา · ราซินเดซันตันเดร์ · เอย์บาร์ · เรอัลบูร์โกส · เรอัลอูนีออน · เรเกรอาตีโบอูเอลบา · ซาบาเดลย์ · ซาลามังกา · เตเนรีเฟ · เคเรซ · ซาราโกซา · อูเอสกา · เอสปอร์ตินเดฆิฆอน |  |
แอแนร์ฮอดาร์

| แอแนร์ฮอดาร์ |
| --- | --- |
นคร

   ธง ตรา ตราอาร์ม
คำขวัญ: "เราให้พลังงาน" (ยูเครน: Даємо́ ене́ргію)
แอแนร์ฮอดาร์ที่ตั้งนครแอแนร์ฮอดาร์ในประเทศยูเครน
พิกัด: 47°29′56″N 34°39′21″E﻿ / ﻿47.49889°N 34.65583°E﻿ / 47.49889; 34.65583
ประเทศ:  ยูเครน
แคว้น: ซาปอริฌเฌีย
เขต: วาซือลิวกา
ก่อตั้ง: พ.ศ. 2513
สถานะนคร: พ.ศ. 2528
การปกครอง
 • นายกเทศมนตรี: Dmitri Orlov
พื้นที่
 • ทั้งหมด: 63.5 ตร.กม. (24.5 ตร.ไมล์)
ความสูง: 29 เมตร (95 ฟุต)
ประชากร (พ.ศ. 2564)
 • ทั้งหมด: 52,887 คน
 • ความหนาแน่น: 858 คน/ตร.กม. (2,220 คน/ตร.ไมล์)
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสพื้นที่: +380 6139
ภูมิอากาศ: Dfa
เว็บไซต์: www.en.gov.ua
แอแนร์ฮอดาร์ (ยูเครน: Енергоdáр; แปลว่า ของขวัญจากพลังงาน) เป็นนครและเทศบาลทางด้านตะวันตกเฉียงเหนือของแคว้นซาปอริฌเฌีย ประเทศยูเครน มีประชากร 52,887 คน (ประมาณการ พ.ศ. 2564)
แอแนร์ฮอดาร์ตั้งอยู่บนฝั่งซ้ายของแม่น้ำนีเปอร์ ใกล้อ่างเก็บน้ำกาคอว์กา ตรงข้ามนครนีกอปอลและนิคมแชร์วอนอฮรือฮอริวกา นครนี้ได้รับการก่อตั้งขึ้นเมื่อวันที่ 12 มิถุนายน พ.ศ. 2513 เพื่อสร้างและรองรับโรงไฟฟ้านิวเคลียร์ซาปอริฌเฌียซึ่งเป็นโรงไฟฟ้านิวเคลียร์ที่ใหญ่ที่สุดในยุโรป
แอลเบเนียนซูเปอร์คัพ

| --- | --- |
ก่อตั้ง: ค.ศ. 1989
ภูมิภาค:  แอลเบเนีย
จำนวนทีม: 2
ทีมชนะเลิศปัจจุบัน: ปาร์ตีซานี (สมัยที่ 2)
ทีมที่ประสบความสำเร็จที่สุด: ติรานา (11 สมัย)
แอลเบเนียนซูเปอร์คัพ (แอลเบเนีย: Superkupa e Shqipërisë) เริ่มแข่งขันมาตั้งแต่ ค.ศ. 1989 จัดขึ้นในช่วงก่อนเปิดฤดูกาล เป็นการแข่งขันฟุตบอลระหว่างทีมชนะเลิศแอลเบเนียซูเปอร์ลีกาพบกับทีมชนะเลิศแอลเบเนียนคัพ สนามที่ใช้จัดการแข่งขันมีการเปลี่ยนแปลงบ่อยครั้ง แต่สนามที่ใช้จัดการแข่งขันในปัจจุบันคือ เอลบาซันอาเรนา
มีการแข่งขันนัดชิงชนะเลิศทั้งหมด 26 ครั้ง สโมสรที่ประสบความสำเร็จมากที่สุดคือ ติรานา ซึ่งชนะเลิศ 11 สมัย
แฮนส์ เครสแจน เออร์สเตด

แฮนส์ เครสแจน เออร์สเตด
Der Geist in der Natur, 1854
แฮนส์ เครสแจน เออร์สเตด (เดนมาร์ก: Hans Christian Ørsted, ภาษาเดนมาร์ก: [ˈhænˀs ˈkʰʁestjæn ˈɶɐ̯steð] ( ฟังเสียง); 14 สิงหาคม พ.ศ. 2320 - 9 มีนาคม พ.ศ. 2394) เป็นนักฟิสิกส์และนักเคมีชาวเดนมาร์ก เป็นผู้ค้นพบความสัมพันธ์ระหว่างไฟฟ้ากับความเป็นแม่เหล็ก หรือที่เรียกว่า ทฤษฎีแม่เหล็กไฟฟ้า
เออร์สเตดเกิดเมื่อวันที่ 14 สิงหาคม พ.ศ. 2320 เขาเป็นศาสตราจารย์ภาควิชาฟิสิกส์ ประจำมหาวิทยาลัยโคเปนเฮเกน ประเทศเดนมาร์ก เออร์สเตดค้นพบความสัมพันธ์ระหว่างไฟฟ้ากับสนามแม่เหล็กด้วยความบังเอิญ ในเดือนเมษายน พ.ศ. 2363 ขณะบรรยายวิชาฟิสิกส์ในหัวข้อ คุณสมบัติของกระแสไฟฟ้า (Electricity, Galvanism and Magnetism) โดยมีอุปกรณ์ในการทำการทดลองประกอบการบรรยาย คือ แบตเตอรี่ สายไฟ และเข็มทิศ
เออร์สเตดได้ทำการทดลองเกี่ยวกับปรากฏการณ์ที่เข็มทิศจะเบนเมื่อมีฝนตกหนัก และฟ้าแลบ เพื่อลองดูว่าจะเกิดอะไรขึ้นกับเข็มทิศ ถ้าผ่านกระแสไฟเข้าไปในลวดตัวนำ เขานำลวดตัวนำตั้งฉากกับเข็มทิศและพบว่าไม่มีอะไรเกิดขึ้น แต่หลังจากการบรรยายสิ้นสุด เออร์สเตดลองวางลวดตัวนำขนานกับเข็มทิศ และผ่านกระแสไฟฟ้าไปในลวดตัวนำ กลับพบว่าเข็มทิศกระดิกและเริ่มเบน การค้นพบนี้ทำให้เออร์สเตดเป็นบุคคลแรกที่ค้นพบความสัมพันธ์ระหว่างกระแสไฟฟ้ากับแม่เหล็กหรือนำไปสู่ทฤษฎีความสัมพันธ์ระหว่างแม่เหล็กกับไฟฟ้า (Electro Magnetism Theory)
ต่อมาในวันที่ 11 กันยายน ปีเดียวกันนั้นเอง การค้นพบของเออร์สเตดได้รับการนำเสนอที่ราชสมาคมฝรั่งเศสโดยดอมีนิก ฟร็องซัว ฌ็อง อาราโก เขาระบุว่าการค้นพบนี้สำคัญไม่น้อยไปกว่าการค้นพบไฟฟ้า นอกจากนี้ยังมีนักวิทยาศาสตร์ชาวฝรั่งเศสและชาวอังกฤษอีกหลายคนที่พยายามแข่งขันเพื่ออธิบายปรากฏการณ์ที่เออร์สเตดค้นพบ โดยเฉพาะนักทดลองชาวฝรั่งเศสที่ชื่อ ฌ็อง-บาติสต์ บีโย และเฟลิกซ์ ซาวาร์ เป็นนักฟิสิกส์คนแรก ๆ ที่สามารถอธิบายปรากฏการณ์นี้อย่างละเอียดได้
นับได้ว่าการค้นพบของเออร์สเตดได้จุดประกายที่ทำให้นักวิทยาศาสตร์หลายคนพยายามค้นพบเรื่องแม่เหล็กไฟฟ้า รวมถึงอ็องเดร-มารี อ็องแปร์ ผู้ค้นพบทฤษฎีแม่เหล็กโลก
โกกอน

| โกกอน |
| --- | --- |
นคร

โกกอนที่ตั้งเมืองโกกอนในประเทศอุซเบกิสถาน
พิกัด: 40°31′43″N 70°56′33″E﻿ / ﻿40.52861°N 70.94250°E﻿ / 40.52861; 70.94250
ประเทศ:  อุซเบกิสถาน
แคว้น: ฟาร์ฆอนา
การปกครอง
 • นายกเทศมนตรี: Ma'rufjon Usmonov
พื้นที่
 • ทั้งหมด: 40 ตร.กม. (20 ตร.ไมล์)
ความสูง: 409 เมตร (1,342 ฟุต)
ประชากร (1 ก.ค. 2020)
 • ทั้งหมด: 254,700 คน
 • ความหนาแน่น: 6,400 คน/ตร.กม. (16,000 คน/ตร.ไมล์)
เขตเวลา: +5
รหัสไปรษณีย์: 150700
เว็บไซต์: qoqon.uz
โกกอน (อุซเบก: Qo‘qon/Қўқон/قوقان; คีร์กีซ: Кокон; ชาฆาตัย: خوقند; ทาจิก: Хӯқанд; เปอร์เซีย: خوقند) เป็นนครในแคว้นฟาร์ฆอนาทางภาคตะวันออกของประเทศอุซเบกิสถาน ตรงขอบทางตะวันตกเฉียงใต้ของหุบเขาฟาร์ฆอนา ห่างจากทาชเคนต์ไปทางตะวันออกเฉียงใต้ 228 กิโลเมตร (142 ไมล์) ในปี 2014 เมืองมีประชากร 187,477 คน เมืองมีชื่อเล่นว่า "นครแห่งลม" ชื่อของเมืองมาจากชื่อเผ่า "กอแกน" (Kokan) ซึ่งเป็นกลุ่มชนเผ่ากลุ่มหนึ่งของชาวอุซเบก
แผ่นดินไหวที่ทาชเคนต์ พ.ศ. 2509

แผ่นดินไหวใน พ.ศ. 2509 ที่กรุงทาชเคนต์ สาธารณรัฐสังคมนิยมโซเวียตอุซเบก
| --- | --- |

เวลาสากลเชิงพิกัด: 1966-04-25 23:22:49
รหัสเหตุการณ์ ISC: 848721
USGS-ANSS: ComCat
วันที่ท้องถิ่น: 26 เมษายน 2509 (2509-04-26)
เวลาท้องถิ่น: 05:22:49
ขนาด: 5.2 Mw 
ศูนย์กลาง: 41°10′N 69°08′E﻿ / ﻿41.16°N 69.13°E﻿ / 41.16; 69.13
พื้นที่ที่ได้รับผลกระทบ: สหภาพโซเวียต   สาธารณรัฐสังคมนิยมโซเวียตอุซเบก
ระดับความรุนแรงที่รู้สึกได้: VII (แรงมาก) 
ผู้ประสบภัย: เสียชีวิต 15–200 คน
แผ่นดินไหวที่ทาชเคนต์ พ.ศ. 2509 (อุซเบก: Toshkent zilzilasi; รัสเซีย: Ташкентское землетрясение) เกิดขึ้นเมื่อวันที่ 26 เมษายน ในสาธารณรัฐสังคมนิยมโซเวียตอุซเบก โดยมีขนาดแรงสั่นสะเทือนที่ 5.2 แมกนิจูดโดยมีจุดเหนือศูนย์เกิดแผ่นดินไหวอยู่ที่ใจกลางกรุงทาชเคนต์ที่ความลึก 3–8 กิโลเมตร (1.9–5.0 ไมล์) แผ่นดินไหวครั้งนี้สร้างความหายนะครั้งใหญ่ให้กับกรุงทาชเคนต์ โดยทำลายอาคารส่วนใหญ่ในเมือง เหตุการณ์นี้ส่งผลให้มีผู้เสียชีวิตระหว่าง 15 ถึง 200 คน และอีก 200,000 ถึง 300,000 คนต้องไร้ที่อยู่อาศัย หลังภัยพิบัติ พื้นที่ประวัติศาสตร์ส่วนใหญ่ของกรุงทาชเคนต์ถูกทำลาย และเมืองก็ถูกสร้างขึ้นใหม่ตามรูปแบบสถาปัตยกรรมโซเวียต ทางการโซเวียตได้จัดตั้งสถาบันวิทยาแผ่นดินไหวขึ้นเพื่อพยากรณ์แผ่นดินไหวในอนาคต
พื้นหลัง

ทาชเคนต์และบริเวณใกล้เคียงมีแนวโน้มที่จะเกิดแผ่นดินไหวและมีการบันทึกแผ่นดินไหวขนาด 3 ถึง 6 แมกนิจูด 74 ครั้งระหว่าง พ.ศ. 2457 ถึง พ.ศ. 2509 เมืองนี้ได้รับความเสียหายจากแผ่นดินไหวใน พ.ศ. 2409 และ พ.ศ. 2429
ความกังวลเกี่ยวกับความเสียหายจากแผ่นดินไหวที่อาจเกิดขึ้นกับเมืองเกิดขึ้นในช่วงคริสต์ทศวรรษที่ 1940 และ 1950 โดยเฉพาะอย่างยิ่งหลังจากที่อาชกาบัตได้รับความเสียหายจากแผ่นดินไหวใน พ.ศ. 2491 ก่อนเกิดแผ่นดินไหวที่ทาชเคนต์ มีการสังเกตการเพิ่มขึ้นของระดับเรดอน
แผ่นดินไหว

แผ่นดินไหวเกิดขึ้นเมื่อเวลา 05:23 น. ที่ระดับความลึกที่ตื้นมาก (และทำลายล้างมากกว่า) ที่ความลึก 3–8 กิโลเมตร (1.9–5.0 ไมล์)  โดยมีจุดศูนย์กลางอยู่ใจกลางเมือง
แผ่นดินไหวครั้งนี้ทำให้ทรัพย์สินเสียหายอย่างมาก โดยรวมแล้วเมืองถูกทำลายไปแล้วกว่าร้อยละ 80 รวมถึงเมืองเก่ามากกว่าครึ่ง  มีบ้านเรือนเสียหายระหว่าง 78,000 ถึง 95,000 หลัง ซึ่งส่วนใหญ่เป็นบ้านอิฐดิบแบบดั้งเดิมในพื้นที่ส่วนกลางที่มีประชากรหนาแน่นกว่า อาคารที่สำคัญส่วนใหญ่ในทาชเคนต์ถูกทำลาย รวมถึงมัสยิดอายุ 600 ปี อาคารเหล่านี้ส่วนใหญ่สร้างขึ้นก่อนการปฏิวัติรัสเซียใน พ.ศ. 2460 อย่างไรก็ตาม มีเพียงโรงละครนาวอยซึ่งสร้างโดยเชลยศึกชาวญี่ปุ่นเท่านั้นที่ไม่ได้รับความเสียหาย ตัวเลขประมาณการผู้ไร้ที่อยู่อาศัยจากภัยพิบัติครั้งนี้มีตั้งแต่ 200,000 ถึง 300,000 คน
แม้ว่ายอดผู้เสียชีวิตอย่างเป็นทางการอยู่ที่ 15 คน ตัวเลขนี้อาจเป็นตัวเลขที่ประเมินต่ำไปเนื่องจากความลับของสหภาพโซเวียต และแหล่งข้อมูลอื่น ๆ ประมาณการยอดผู้เสียชีวิตตั้งแต่ 200 คน ถึงร้อยละ 0.5 ของประชากรทั้งหมด 1,100,000 คนในเมือง ร้อยละ 20 ของผู้หญิงเสียชีวิตมากกว่าผู้ชาย
ผลที่ตามมา

ภายหลังแผ่นดินไหว เจ้าหน้าที่ระดับสูงของสหภาพโซเวียต รวมทั้งเลโอนิด เบรจเนฟ เลขาธิการพรรคคอมมิวนิสต์แห่งสหภาพโซเวียต ได้บินไปทาชเคนต์เพื่อควบคุมดูแลความพยายามในการฟื้นฟูเมือง โครงการสร้างใหม่ขนาดใหญ่ได้เริ่มต้นขึ้น โดยสาธารณรัฐสหภาพอื่น ๆ ได้ส่งแรงงานจำนวนมากเพื่อช่วยในกระบวนการสร้างใหม่  สิ่งนี้ได้เปลี่ยนรูปแบบทางชาติพันธุ์ของเมือง เนื่องจากหลายคนยังคงอยู่ในทาชเคนต์หลังจากงานเสร็จสิ้น กรุงทาชเคนต์ใหม่มีรูปแบบสถาปัตยกรรมที่พบในเมืองอื่น ๆ ของสหภาพโซเวียต เช่น ถนนกว้าง และอาคารอพาร์ตเมนต์ขนาดใหญ่ มีการสร้างบ้านใหม่จำนวน 100,000 หลังภายใน พ.ศ. 2513
แผ่นดินไหวยังส่งผลให้มีการนับถือศาสนาเพิ่มมากขึ้น โดยมีความสนใจในพิธีกรรมทางศาสนาอิสลามเพิ่มมากขึ้น
เพื่อป้องกันไม่ให้ภัยพิบัติดังกล่าวส่งผลกระทบร้ายแรงต่อเมืองอีก ใน พ.ศ. 2509 ทางการโซเวียตได้จัดตั้งสถาบันวิทยาแผ่นดินไหวขึ้น โดยมีหน้าที่ติดตามการเปลี่ยนแปลงของแผ่นดินไหว เช่น การเปลี่ยนแปลงของระดับเรดอนและการทำนายแผ่นดินไหว
ศิลารำลึกแด่ผู้ประสบภัยแผ่นดินไหวซึ่งอยู่เหนือศูนย์กลางแผ่นดินไหวถูกเปิดตัวใน พ.ศ. 2519
อนุสรณ์สถานแด่ผู้ประสบภัยแผ่นดินไหว มีหน้าปัดนาฬิกาที่ด้านซ้ายล่างซึ่งระบุเวลาที่เกิดแผ่นดินไหว
แช็สแกบูแยโยวิตแซ

| แช็สแกบูแยโยวิตแซ |
| --- | --- |
นครโดยกฎหมาย
จากบน: จัตุรัสโอโตการ์ที่ 2, สนามกีฬาว่ายน้ำของนคร, อาสนวิหารนักบุญนิโคลัส, ศูนย์มาย, ศูนย์การค้าแห่งหนึ่ง, คณะอักษรศาสตร์แห่งมหาวิทยาลัยเซาท์โบฮีเมีย, โรงพยาบาลประจำแคว้น
   ธง ตราอาร์ม ตราสัญลักษณ์
แช็สแกบูแยโยวิตแซที่ตั้งนครแช็สแกบูแยโยวิตแซในประเทศเช็กเกีย
พิกัด:  48°58′29″N 14°28′29″E﻿ / ﻿48.97472°N 14.47472°E﻿ / 48.97472; 14.47472
ประเทศ:  เช็กเกีย
แคว้น: เซาท์โบฮีเมีย
อำเภอ: แช็สแกบูแยโยวิตแซ
กล่าวถึงครั้งแรก: ค.ศ. 1251
การปกครอง
 • นายกเทศมนตรี: ดักมาร์ ชโกโดวา ปาร์โมวา (พรรคประชาธิปไตยพลเมือง)
พื้นที่
 • ทั้งหมด: 55.71 ตร.กม. (21.51 ตร.ไมล์)
ความสูง: 381 เมตร (1,250 ฟุต)
ประชากร (1 มกราคม ค.ศ. 2024)
 • ทั้งหมด: 97,377 คน
 • ความหนาแน่น: 1,700 คน/ตร.กม. (4,500 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 370 01
เว็บไซต์: www.c-budejovice.cz/en
แช็สแกบูแยโยวิตแซ (เช็ก: České Budějovice, ออกเสียง: [ˈt͡ʃɛskɛː ˈbuɟɛjovɪt͡sɛ] ( ฟังเสียง)) หรือ บุทไวส์ (เยอรมัน: Budweis, ออกเสียง: [ˈbʊtvaɪs] ( ฟังเสียง)) เป็นนครในประเทศเช็กเกีย เป็นเมืองใหญ่ที่สุดในแคว้นเซาท์โบฮีเมีย ตั้งอยู่บนฝั่งแม่น้ำเวิลตาวา เมืองนี้ก่อตั้งขึ้นเมื่อราว ค.ศ. 1265 เป็นเมืองต้นกำเนิดของเบียร์บัดไวเซอร์
ประชากร

ประชากรเมืองในปัจจุบันส่วนใหญ่ประกอบด้วยชาวเช็ก (94.9% ใน ค.ศ. 2001) กับชาวสโลวัก 1.15% ในอดีต เมืองนี้มีผู้มีเชื้อสายเยอรมันที่เคยเป็นประชากรส่วนใหญ่ตั้งแต่สมัยกลาง เมืองนี้ยังคงเป็นดินแดนส่วนแยกที่พูดภาษาเยอรมันจนถึง ค.ศ. 1880 หลังจากชาวเช็กกลายเป็นประชากรส่วนใหญ่ จนกระทั่งสงครามโลกครั้งที่สองสิ้นสุดลง ตัวเมืองมีชาวเยอรมันเป็นชนกลุ่มน้อยหลัก (ประมาณ 15.5% ใน ค.ศ. 1930) เช่น อัตราระหว่างชาวเยอรมันกับชาวเช็กใน ค.ศ. 1880 อยู่ที่ชาวเยอรมัน 11,829 คนต่อชาวเช็ก 11,812 คน ใน ค.ศ. 1890: 11,642 ต่อ 16,585, ใน ค.ศ. 1900: 15,400 ต่อ 23,400, ใน ค.ศ. 1910: 16,900 ต่อ 27,300 และใน ค.ศ. 1921: 7,415 ต่อ 35,800 ประชากรชาวเยอรมันทั้งหมดถูกขับออกไปใน ค.ศ. 1945 ตามกฤษฎีกาแบแน็ชและความตกลงพ็อทซ์ดัม
ภูมิอากาศ

| ข้อมูลภูมิอากาศของแช็สแกบูแยโยวิตแซ> เดือน | ข้อมูลภูมิอากาศของแช็สแกบูแยโยวิตแซ> ม.ค. | ข้อมูลภูมิอากาศของแช็สแกบูแยโยวิตแซ> ก.พ. | ข้อมูลภูมิอากาศของแช็สแกบูแยโยวิตแซ> มี.ค. | ข้อมูลภูมิอากาศของแช็สแกบูแยโยวิตแซ> เม.ย. | ข้อมูลภูมิอากาศของแช็สแกบูแยโยวิตแซ> พ.ค. | ข้อมูลภูมิอากาศของแช็สแกบูแยโยวิตแซ> มิ.ย. | ข้อมูลภูมิอากาศของแช็สแกบูแยโยวิตแซ> ก.ค. | ข้อมูลภูมิอากาศของแช็สแกบูแยโยวิตแซ> ส.ค. | ข้อมูลภูมิอากาศของแช็สแกบูแยโยวิตแซ> ก.ย. | ข้อมูลภูมิอากาศของแช็สแกบูแยโยวิตแซ> ต.ค. | ข้อมูลภูมิอากาศของแช็สแกบูแยโยวิตแซ> พ.ย. | ข้อมูลภูมิอากาศของแช็สแกบูแยโยวิตแซ> ธ.ค. | ข้อมูลภูมิอากาศของแช็สแกบูแยโยวิตแซ> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 1.4 (34.5) | 2.9 (37.2) | 8.6 (47.5) | 13.9 (57) | 19.2 (66.6) | 22.1 (71.8) | 24.0 (75.2) | 23.5 (74.3) | 19.4 (66.9) | 13.3 (55.9) | 6.3 (43.3) | 2.7 (36.9) | 13.1 (55.6) |
| อุณหภูมิเฉลี่ยแต่ละวัน °C (°F) | −1.9 (28.6) | −0.9 (30.4) | 3.7 (38.7) | 8.2 (46.8) | 13.2 (55.8) | 16.3 (61.3) | 18.0 (64.4) | 17.6 (63.7) | 13.8 (56.8) | 8.4 (47.1) | 3.1 (37.6) | -0.1 (31.8) | 8.3 (46.9) |
| อุณหภูมิต่ำสุดเฉลี่ย  °C (°F) | -5.1 (22.8) | -4.7 (23.5) | -1.2 (29.8) | 2.6 (36.7) | 7.2 (45) | 10.5 (50.9) | 12.1 (53.8) | 11.7 (53.1) | 8.2 (46.8) | 3.6 (38.5) | 0.0 (32) | -2.9 (26.8) | 3.5 (38.3) |
| หยาดน้ำฟ้า มม (นิ้ว) | 42 (1.65) | 42 (1.65) | 45 (1.77) | 48 (1.89) | 79 (3.11) | 94 (3.7) | 98 (3.86) | 84 (3.31) | 58 (2.28) | 43 (1.69) | 47 (1.85) | 50 (1.97) | 730 (28.74) |
แหล่งที่มา: Climate Data ORG
เมืองพี่เมืองน้อง

แช็สแกบูแยโยวิตแซเป็นเมืองพี่เมืองน้องกับเมืองดังนี้:
ลินทซ์ ประเทศออสเตรีย
ลอรีย็อง ประเทศฝรั่งเศส
ญิตรา ประเทศสโลวาเกีย
พัสเซา ประเทศเยอรมนี
ซูล ประเทศเยอรมนี
แหล่งข้อมูลอื่น

Official website (ในภาษาอังกฤษ)
Official website (ในภาษาเช็ก)
Visit České Budějovice
Virtual Tourist tour of České Budějovice
Region of České Budějovice
České Budějovice on DiscoverCzech Travel Agency
České Budějovice เก็บถาวร 2018-08-05 ที่ เวย์แบ็กแมชชีน – tourism, basic facts, accommodation
České Budějovice at the official website of the Czech Republic เก็บถาวร 2015-09-23 ที่ เวย์แบ็กแมชชีน
Virtual show
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  โครเอเชีย  นครรัฐวาติกัน 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef 
เรือนักท่องเที่ยวบนแม่น้ำที่แช็สแกบูแยโยวิตแซ
เฮเลน (นักแสดง)

| เฮเลน हेलन |
| --- | --- |
เกิด:  (1938-10-21) 21 ตุลาคม ค.ศ. 1938 (86 ปี) เฮเลน ไชราค ริชาร์ดสัน
คู่สมรส: ซาลิม ข่าน
อาชีพ: นักแสดง, นักเต้น
ปีที่แสดง: 1951 - ปัจจุบัน
ฐานข้อมูล
IMDb
เฮเลน ไชราค ริชาร์ดสัน (อังกฤษ: Helen Jairag Ricardson; ฮินดี: हेलन जैराग रिचर्डसन, เกิด 21 ตุลาคม ค.ศ. 1939) หรือที่รู้จักกันในนาม เฮเลน (ฮินดี: हेलन เหลัน) นักแสดงภาพยนตร์และนักเต้นชาวอินเดีย ที่ได้รับความนิยมอย่างสูงจากการเต้นของเธอ ในยุคปี 1950-1970 และได้รับฉายาว่า คาบาเรต์ควีน (Cabaret Queen)เธอมีผลงานการแสดงมากกว่า 700 เรื่อง
ประวัติ

เฮเลน ริชาร์ดสัน เกิดเมื่อวันที่ 21 ตุลาคม ค.ศ. 1939 ที่ประเทศพม่า บิดาของเธอเป็นลูกครึ่งอังกฤษ-อินเดีย ส่วนมารดาชื่อ มาร์ลีน ริชาร์ดสัน เป็นชาวพม่า  เธอมีน้องชายชื่อโรเจอร์ และน้องสาวชื่อเจนนิเฟอร์ บิดาของเธอเสียชีวิตในช่วงสงครามโลกครั้งที่สอง ครอบครัวของเธอได้อพยพมายังเมืองบอมเบย์ในปี ค.ศ. 1943 ในช่วงนั้นเอง ขณะที่มารดาของเธอทำงานเป็นเพียงพยาบาลซึ่งมีรายได้ไม่เพียงพอ ดังนั้นเฮเลนจึงต้องออกจากการศึกษาและต้องทำงานหาเงินดูแลครอบครัว
เธอออกจากครอบครัว และได้รู้จักกับ คุกคู นักเต้นและนักแสดงที่ช่วยให้เฮเลนเข้าสู่วงการเป็นนักเต้นที่ปรากฏตัวในภาพยนตร์เรื่อง Shabistan และ Awaara ในปี ค.ศ. 1951 และได้รับบทบาทการแสดงเรื่อยมาจนมีชื่อเสียงมากขึ้น
เธอสมรสกับซาลิม ข่าน นักแสดงชาวอินเดีย ซึ่งเป็นบิดาของซัลมาน ข่าน โดยเธอเป็นภรรยาคนที่สองของเขาในปี ค.ศ. 1980 และมีบุตรบุญธรรมเป็นหญิงชื่อ อรปิตา